अधिकार छीन लिया प्रबंधन ने : समरेश
बोकारो | प्रबंधनने निरंकुश बनकर विस्थापितों के चतुर्थ श्रेणी में बहाली का अधिकार छीन लिया। यह कहना है पूर्व मंत्री समरेश सिंह का। इसकी वजह से आज विस्थापितों की स्थिति दयनीय हो गई है। चतुर्थ श्रेणी में बहाली का अधिकार पूर्व प्रधानमंत्री इंदिरा गांधी द्वारा विस्थापितों को दिया गया तोहफा था जिसे छीनकर विस्थापितों को दर-दर की ठोकरें खाने को विवश कर दिया गया है। विस्थापितों को ट्रेनिंग देने की व्यवस्था, छोटे-छोटे ठेका विस्थापितों को देने की व्यवस्था समाप्त कर दी गई। पुनर्वास क्षेत्रों के सभी स्वास्थ्य केंद्र बंद कर दिए गए। भूमि अधिग्रहण के पहले तत्कालीन बिहार के मुख्यमंत्री विनोदानंद झा ने कहा था कि हर पुनर्वास क्षेत्र में चंडीगढ़ जैसी व्यवस्था होगी।
hin_Deva hin_Deva